*A határozati javaslatok elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*258. számú előterjesztés*

Bátaszék Város Önkormányzata Képviselő-testületének 2016. november 30-án,

 15,00 órakor megtartandó ülésére

*Döntés II. Géza szobor megvalósításáról és felállításáról Bátaszéken*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takácsné Gehring Mária aljegyző**Tárgyalja:** KOIS Bizottság: 2016. 11. 28.Szociális Bizottság: 2016. 11. 29.Pénzügyi és Gazdasági Bizottság: 2016. 11. 29. |

**Tisztelt Képviselő- testület!**

A Nemzeti Kulturális Alap Igazgatósága (továbbiakban: NKA) önkormányzatunkat 2016. november 14.-én kelt levelében értesítette arról, hogy a Képzőművészet Kollégiuma a II. Géza szobor megvalósítására és felállítására Bátaszéken célú pályázattal igényelt 7 millió Ft támogatásból 5.500.000.- Ft támogatást ítélt meg.

Ahogyan a pályázat benyújtásakor is már tájékoztattuk a T. képviselő- testületet az önkormányzat az általa választott témára kötelezően legalább 3 különböző művésztől származó köztéri munka (szobor) terveivel pályázhatott. Önkormányzatunk Gwizdala Dáriusz, Imre Péter és Adorjáni Endre művészeket kérte fel a pályázat benyújtásához szükséges tervek elkészítésére.

 A pályázati kiírás értelmében a benyújtott 3 alkotás közül a Kollégium választja ki a támogatásból megvalósítandó egy köztéri munkát.

A Kollégium szakmai döntése szerint Imre Péter művész szobrának megvalósítására és felállítására nyújt támogatást a Nemzeti Kulturális Alap Bátaszéken.

A pályázati kiírás alapján az igényelhető támogatás: 7.000.000 Ft. A támogatás mértéke: a pályázat teljes költségvetésének maximum 70%-a. A maximális támogatási intenzitás mértéke: legfeljebb 70%.

A kiírásban foglaltaknak megfelelően a pályázat 10 millió Ft-os költségvetéssel került benyújtásra, melyből a Képviselő- testület a 170/2016. (VIII. 2.) önkormányzati határozatával saját forrásként 3.000.000.- Ft önrészt biztosított az önkormányzat 2017. évi költségvetése terhére. Az NKA tájékoztatása szerint – figyelemmel a pályázati kiírásra – a megítélt támogatási összeg teljes egészében csak abban az esetben kerül kifizetésre, ha a szobor a 10 millió Ft-os költségvetés szerint kerül megvalósításra és felállításra. A költségvetés csökkentése esetén a támogatási összeg is arányosan csökken. A teljes támogatási összeg igénybevétele érdekében tehát az önkormányzat által biztosítandó önrész összegének megemelése szükséges 3 millió Ft-ról 4,5 millió Ft-ra.

Ebből adódóan a T. Képviselő- testület számára a másik döntési alternatíva az lehet, hogy a támogatási összeg igénybevétele nélkül, az egyébként önrészként rendelkezésre bocsátott összegből, azaz a 4,5 millió Ft-ból a másik két művész valamelyikének alkotását valósítja meg kisebb méretben, vagy mellszobor formájában.

A Magyarország helyi önkormányzatairól szóló 2011. évi CLXXXIX. törvény *42. § 8. pontja értelmében a képviselő-testület hatásköréből nem ruházható át: közterület elnevezése, köztéri szobor, műalkotás állítása*.

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény szerint:

„*109. § (1) Művészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete, … dönt, és gondoskodik fenntartásáról és felújításáról”.*

Kérem az előterjesztés megvitatását és a szükséges döntés meghozatalát.

**A/ Határozati javaslat:**

**II. Géza szobor megvalósítására és felállítására Bátaszéken**

Bátaszék Város Önkormányzat Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 42. § 8. pontjában biztosított hatáskörében eljárva - a Nemzeti Kulturális Alap Képzőművészet Kollégiuma által megítélt támogatás felhasználásával – a Ciszterci Romkert területén II. Géza szobor állításáról dönt,
2. a II. Géza szobor állítására az önkormányzat saját forrásként 4.500.000.- Ft önrészt biztosít az önkormányzat 2017. évi költségvetése terhére,
3. felhatalmazza a polgármestert az Imre Péter (7100 Szekszárd, Székely Bertalan u. 3 B) művésszel, valamint a szobor megvalósítása és felállítása érdekében más vállalkozókkal kötendő szerződés aláírására,
4. a 170/2016. (VIII. 2.) önk.-i határozat 2. pontját hatályon kívül helyezi.

*Határidő*: 2016. december 31.

*Felelős:* Dr. Bozsolik Róbert polgármester

 (szerződés aláírásáért)

 Kondriczné dr. Varga Erzsébet jegyző

(határozat megküldéséért)

*Határozatról értesül*: Imre Péter művész

Bátaszéki KÖH városüzemeltetési iroda

Bátaszéki KÖH pénzügyi iroda

 Irattár

**B/ Határozati javaslat:**

**II. Géza szobor megvalósítására és felállítására Bátaszéken**

Bátaszék Város Önkormányzat Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 42. § 8. pontjában biztosított hatáskörében eljárva a Ciszterci Romkert területén II. Géza szobor állításáról dönt,
2. a Nemzeti Kulturális Alap Képzőművészet Kollégiuma által megítélt támogatást nem használja fel,
3. a II. Géza szobor állítására 4.500.000.- Ft-ot biztosít az önkormányzat 2017. évi költségvetése terhére,
4. felhatalmazza a polgármestert az ………………………… (…………..) művésszel, valamint a szobor megvalósítása és felállítása érdekében más vállalkozókkal kötendő szerződés aláírására,
5. a 170/2016. (VIII. 2.) önk.-i határozat 2. pontját hatályon kívül helyezi.

*Határidő*: 2016. december 31.

*Felelős:* Dr. Bozsolik Róbert polgármester

 (szerződés aláírásáért)

 Kondriczné dr. Varga Erzsébet jegyző

(a határozat megküldéséért)

*Határozatról értesül*: ………………….. művész

Bátaszéki KÖH városüzemeltetési iroda

Bátaszéki KÖH pénzügyi iroda

 Irattár